《送梓宪巩彦辅中散二首 其一》
宋代·冯山

宏才高望出簪裾，尤向持平意豁如。辇毂声名三辅最，西南恩惠十年馀。

诸公每恨归朝晚，美职行闻半道除。今日老成应不次，中台烦剧在刑书。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。